পাকিস্তানি জঙ্গিদের মধ্যে সেই সমৃদ্ধিশালী পাঞ্জাবিরাই বেশি, সাধারণত মনে করা হত হতদরিদ্র প্রদেশগুলোর নিঃগৃহীত জনজাতিরাই তালেবানের সহজ রিক্রুট — ভুল, শহরের মধ্যবিত্ত উচ্চবিত্তের শিক্ষিত ছেলেদের দ্বারাই পাকিস্তানের ‘পবিত্র’ প্রক্সি সেনাবাহিনী অধ্যূষিত। কাজেই শুধুই দরিদ্র জনজাতি মাদ্রাসা এতিম সমীকরণে আবদ্ধ হয়ে থাকলে ভুল হবে। আয়েশা সিদ্দিকা তো এটাকে “social pop culture” বলে অভিহিত করেছেন। কাজেই ভাবনার পরিসর আরো বাড়াতে হবে, দারিদ্র দূরীকরণের কার্যক্রমের পাশাপাশি ‘বিশ্বাস’ নিয়ে আমাদের মধ্যবিত্তের উচ্চবিত্তের বাড়াবাড়িকেও নিয়ন্ত্রণ করতে হবে। ১৯৮৯ থেকে ২০০৮ পর্যন্ত নিহত ৯০০ লস্কর-ই-তৈবার কর্মীদের জীবনী বিশ্লেষণ করে পরিচালিত অনুসন্ধানের ফলাফল এমনই সিদ্ধান্ত দিচ্ছে যে, পাকিস্তানের শিক্ষিত তরুণেরাই বিপদজনক জঙ্গিত্বে আকর্ষিত হয়েছে সবচেয়ে বেশি।